Účastník ZPC	
Meno, priezvisko, titul:	Denisa Ďuranová, PhDr.
Ivana Gregorová, PhDr.
Janka Píšová, PhDr., PhD.	
Úsek:	Štátny pedagogický ústav, oddelenie pre cudzie jazyky, oddelenie pre vyučovacie jazyky  	
	
Zahraničná pracovná cesta	
Miesto konania – štát, mesto:	Česká republika, Praha	
Organizátor:	Ministerstvo školstva, mládeže a telovýchovy ČR	
Termín:	21. – 23. 09. 2014	
Účel:	Pracovné rokovanie zamerané na prípravu medzinárodného projektu pre podporu viacjazyčnosti 	
Rokovací jazyk:	slovenský jazyk, český jazyk, poľský jazyk 	
	
Rámcový program
21. 09. 2014 - cesta Bratislava – Praha 
22. 09. 2014 - 1. deň pracovného rokovania    
23. 09. 2014 - 2. deň pracovného rokovania; cesta Praha – Bratislava    	
Stručný priebeh	
V rámci medzinárodnej spolupráce medzi SR a ČR v oblasti podpory viacjazyčnosti Ministerstvo školstva, mládeže a telovýchovy ČR pripravilo pracovné rokovanie, ktorého sa zúčastnili zástupcovia MŠMT ČR, priamo riadených organizácií MŠMT ČR (Národný ústav pre vzdelávanie, Národný inštitút ďalšieho vzdelávania), Európskej komisie, Karlovej univerzity v Prahe. Za slovenskú stranu sa pracovného rokovania zúčastnili  odborní zamestnanci ŠPÚ pre danú oblasť. Cieľom pracovného rokovania bolo predstavenie pripravovaného projektu zameraného na podporu viacjazyčnosti, menšinových a regionálnych jazykov, priblíženie českého a slovenského jazyka a ďalších slovanských jazykov.     

Hlavné body pracovného rokovania: 
1.	Predstavenie projektu Euro-mania zameraného na príbuznosť románskych jazykov 
2.	Stanovisko MŠMT ČR k problematike podpory slovenského jazyka v ČR a návrh na prípravu projektu Euro-slavia, ktorý by bol zameraný na podporu viacjazyčnosti, menšinových a regionálnych jazykov, priblíženie českého a slovenského jazyka a ďalších slovanských jazykov  
3.	Výučba a postavenie slovenského jazyka a iných slovanských jazykov v ČR
4.	Výučba a postavenie českého jazyka a iných slovanských jazykov v SR
5.	Návrh ďalšieho postupu pri príprave projektu a spolupráce so slovanskými/európskymi subjektmi 
6.	Možnosti prípravy projektu v rámci výzvy Európskeho centra pre moderné jazyky v Grazi 
	
Odporúčania a závery	
Pripravovaný projekt má potenciál podporiť efektívne učenie sa jazykov a korešponduje s oficiálnymi odporúčaniami Európskej komisie o podpore viacjazyčnosti v členských krajinách EÚ. 
Pri príprave projektu odporúčame reagovať na výzvu Európskeho centra pre moderné jazyky v Grazi, ktorá bude zverejnená v decembri 2014. 
	
Očakávaný prínos	
Pripravovaný projekt výrazným spôsobom posilní spoluprácu Štátneho pedagogického ústavu s medzinárodnými organizáciami. 	
Prehľad prinesenej dokumentácie a miesto jej uloženia	
- 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 	
	
Súhlasím so zverejnením správy na internete.	
Správu vypracoval: PhDr. Denisa Ďuranová,  PhDr. Ivana Gregorová, PhDr. Janka Píšová, PhD.	
Dátum: 07. 10. 2014	
Správu schválil: doc. PaedDr. Viliam Kratochvíl, PhD., riaditeľ ŠPÚ